ŉ Gepaste grafskrif vir Robert Mugabe
As ek vir Robert Mugabe ŉ grafskrif kon ontwerp, sou dit as volg lees:
Geb. 21 Febr. 1924 Oorl. 6 Sept. 2019
TOONBEELD VAN VERSTEENDE WRAAKSUG
Robert Mugabese wraaksug was die hoofrede dat ŉ eens voorspoedige land tot ŉ bankrotplaas omgeploeg is. Toe Zimbabwe van eienaar verwissel het, was ŉ eietydse hel onafwendbaar. Die skynbaar vreedsame oorgang na ŉ goddelose regering het spoedig sy ware kleure getoon toe misdaad ŉ plesiertog van vernietiging geword en soos ŉ doodsengel deur die land getrek het. Dit was immers deel van die nuwe regering se politieke mondering waarin vryheid chaos met nuwe beligting skyn te wees.
Mugabe se openbare toesprake het van meet af aan in die sous van rassehaat verdrink. Dit het daartoe bygedra dat Zimbabwe aan die onderpunt van die voedselkettingbeland het. Die meganisme om landboukundig te produseer, is tot skroot afgetakel. Hy het sy mense gebreinspoel om kolonialisme en derhalwe blankes die skuld gegee vir alles wat toe in die land verkeerd geloop het. Hierdie slagoffer-sindroom is eie aan Afrika.
Mugabe het sy amp as ŉ persoonlike besitting geag en sy land met ŉ kultuur van onbevoegdheid, onwaardigheid en eerloosheid besmet. Dat hy openlik belastingbetalers se geld as ŉ persoonlike kitsbank gebruik het, het sy ondersteuners skynbaar nie gehinder nie. “They admired the hand of power” soos ŉ Britse verslaggewer geskryf het.
Mugabe was soos ŉ bloekomboom; groot in omvang, maar met niks wat daaronder gegroei het nie. Hy was ŉ derde-wêreldmens. Derde-wêreldmense
kan mekaar nie tot die vlak van eerste-wêreldstandaarde ophef nie. Mag Mugabe se droewige nalatenskap ŉ ernstige waarskuwing aan alle Afrika-regerings wees om hul eie mense liewer te hê as om blankes te haat!